Lav et referat af nedenstående tekst:

Tekst:
En 61-årig mand viste sig at være bevæbnet til tænderne, da politiet aflagde besøg hos ham 23. september på hans bopæl i Hadsund. Faktisk var der nærmest våben og ammunition til en mindre hær, idet politiet i en garage og på manden bopæl fandt intet mindre end 26 våben, tre sværd og to sabler samt forskellig ammunition i hundredvis. Blandt fundene var ifølge anklageskriftet to oversavede jagtgeværer, fem rifler af forskellige mærker og fem pistoler. Dertil kom blandt andet 67 styk 7,25 mm patroner, 92 stk kaliber 38, 344 haglpatroner med mere. Kan se frem til længere fængselsdom Den 61-årige mand har siddet varetægtsfængslet siden det store våbenfund i hans hjem, og bliver han fundet skyldig, når sagen kommer for retten mandag, så venter der en længere ubetinget fængselsstraf. Manden er tiltalt efter straffelovens §192 a, som handler om ulovlig våbenbesiddelse under særligt skærpende omstændigheder, der som udgangspunkt udløser minimum to års betinget fængsel. Strafferammen går helt op til otte års ubetinget fængsel i særligt grove tilfælde.

Referat:
Politiet fandt skydevåben, sabler og sværd på en adresse i Hadsund. En 61-årig mand skal nu for retten i sagen. Er han skyldig, venter en længere fængselsdom.